Ruostumaton teräs
Eräänä ruostumattoman teräksen keksijänä tunnetaan englantilainen Harry Brearley, joka kokeillessaan erilaisia seoksia havaitsi vuonna 1912 kromirautaseosten olevan ruostumattomia. Teräksentuottaja Friedrich Krupp sai vuonna 1912 patentin ”korkean korroosionkestävyyden omaaville” austeniittisille CrNi-teräksille.
Homogenointi
Ensimmäisen homogenisaattorin valmisti ranskalainen Gaulin vuonna 1900. Kolmekymmentä vuotta myöhemmin Tanskassa valmistettiin ensimmäinen ruostumattomasta teräksestä tehty homogenisaattori. Homogenointia on käytetty maailmanlaajuisesti 1960-luvulta lähtien.